Συζήτηση:Αριστερό Ρεύμα

message: Υπάρχει ο μύθος ότι η "αριστερή πλατφόρμα" είναι ψηφιακό κίνημα. Το διαδίκτυο είναι μόνο ένα απ' τα μέσα του κινήματος. Αποτελεί ιδεολογικό κίνημα με πραγματικά μέλη και συνεργαζόμενους στοχαστές, όχι εταιρία ή ψηφιακή εφημερίδα - τα τελευταία απλά αποτελούν μέσα. Κίνημα ιδεών για να υπάρξει δεν απαιτείται νομική ίδρυση, μα ιδέες, μέλη κι ευρύτερος κύκλος (πχ. μη ενταγμένοι στοχαστές που συνεισφέρουν όμως συνεχώς).
thread_title: εσφαλμένη ιδέα

message: Μετέτρεψα το λήμμα σε ανακατεύθυνση προς τον ΣΥΡΙΖΑ, του οποίου όντως ήταν ένα άτυπο τμήμα, γιατί δύσκολα θα μπορούσε να είναι ανεξάρτητο λήμμα, ασχέτως της σχέσης με τη Λαϊκή Ενότητα. Σε προηγούμενη έκδοση του λήμματος φαίνεται πως ήταν ένα συμπίλημα από ατεκμηριώτες πληροφορίες, εικασίες και προσωπικές γνώμες τις οποίες βλέπετε και στο σχόλιο παραπάνω. --cubic[*]star 17:49, 23 Αυγούστου 2015 (UTC)
Επανέφερα το λήμμα από την ανακατεύθυνση. Θεωρώ ότι ανεξάρτητα από το πόσο καλό ή ατελές ήταν το λήμμα, το ζήτημα είναι σαφέστατα εγκυκλοπαιδικό με ιδιαίτερα μεγάλο αριθμό αναφορών σε τρίτες και ανεξάρτητες πηγές. Ελπίζω κάποιος να  το σουλουπώσει. --Focal Point 18:17, 28 Αυγούστου 2015 (UTC)
replies: text: Δεν διαφωνώ για την εγκυκλ. της ΑΠ,* αλλά διαφωνώ με την χωριστή αντιμετώπιση γιατί ήταν -έστω άτυπο- κομμάτι του ΣΥΡΙΖΑ. Όπως λέει και το λήμμα οι συνιστώσες είχαν συγχωνευθεί με το κόμμα και δεν ήταν διακριτές οντότητες και, αντίθετα με τις άλλες αναφερόμενες (ΔΗΚΚΙ, ΑΚΟΑ), η ΑΠ δεν είχε διακριτή οργανωτική προϊστορία εκτός ΣΥΡΙΖΑ.

text: Εξάλλου, το αν υπάρχουν πηγές, αναφορές και εγκυκλοπαιδικότητα δεν είναι απόλυτο κριτήριο για να υπάρχει χωριστό λήμμα. Η πολιτική ορίζει ότι «[Το να είναι εγκυκλοπαιδικό ένα θέμα] δεν εγγυάται ότι ένα θέμα απαραίτητα θα γίνει αντικείμενο ξεχωριστής, αυτόνομης σελίδας. Οι συντάκτες μπορεί κατά την κρίση τους να συγχωνεύσουν ή να ομαδοποιήσουν δύο ή περισσότερα σχετικά θέματα σε ένα μοναδικό λήμμα». Βέβαια θα μπορούσες να πεις ότι κατ'ανάλογία θα μπορούσαν και να σπάσουν ένα λήμμα σε δύο ή περισσότερα, αλλά εδώ θα επέστρεφα στο πρώτο επιχείρημα για την άτυπη θέση της ΑΠ στο κόμμα, οπότε δεν χρειάζεται η χωριστή αντιμετώπιση. --cubic[*]star 05:28, 29 Αυγούστου 2015 (UTC)
replies: text: :*Διευκρίνιση: Εννοώ ότι, παρότι ήταν άτυπη (το ξαναλέω αυτό), τελικά είναι αρκετά σημαντική για να αναφερθεί στην ιστορία του ΣΥΡΙΖΑ με κάποια λεπτομέρεια, κυρίως γιατί τα μέλη της αποχώρησαν από αυτόν και συγκροτήθηκαν σε κόμμα. --cubic[*]star 05:35, 29 Αυγούστου 2015 (UTC)
Νομίζω ότι πάνω-κάτω συμφωνούμε, απλά τα εκφράζουμε με διαφορετικούς τρόπους:
*αντιλαμβάνομαι και δεν μπορώ να πω ότι διαφωνώ με το ότι το συγκεκριμένο θέμα θα μπορούσε δυνητικά να είναι ενσωματωμένο στο λήμμα για το κόμμα... αλλά:
*στο λήμμα για το κόμμα δεν γράφει τίποτα για το παρόν κίνημα, ούτε καν αναφέρει το όνομα του αρχηγού του. Είναι προφανές για μένα ότι η ανακατεύθυνση δεν έστεκε, γιατί το λήμμα στο οποίο ανακατεύθυνε δεν είχε σχεδόν τίποτα σχετικό το παρόν κίνημα
*λόγω πολιτικών εξελίξεων και λόγω του ότι ήταν η πρώτη σε μέγεθος συνιστώσα, θεωρώ ότι καλό είναι να έχει χωριστό λήμμα έτσι κι αλλιώς
Σε κάθε περίπτωση, όλα αυτά είναι θεωρητικά. Στην πράξη το λήμμα αυτό είναι χάλια στην αρχική του μορφή. Θα γράψω δυο γραμμές με τεκμηρίωση, τουλάχιστο να έχουμε κάτι τεκμηριωμένο. --Focal Point 09:31, 29 Αυγούστου 2015 (UTC)

text: α μπράβο. Σωστός ο Φόκαλ. Το σημαντικό δεν είναι αν θα είναι αυτόνομο λήμμα ή κομμάτι άλλου λήμματος, αλλά να επεκταθεί και να αποκτήσει τεκμηρίωση. Μάλιστα νομίζω πως καλύτερα ξεχωριστό λήμμα διότι θα μπορούσε να τεθεί το ζήτημα της ανάλογης αναφοράς στο "μεγάλο" λήμμα και για τις άλλες συνιστώσες (αθροιστικά πολύς όγκος κειμένου) -- Spiros790 (συζήτηση) 09:37, 29 Αυγούστου 2015 (UTC)
Λοιπόν, εγώ το λιθαράκι μου το έβαλα.  Μια πρόταση τεκμηριωμένη με μια  παραπομπή. Άντε ένα χεράκι και από εσάς. Μια πρόταση αρκεί, δε χρειάζεται να  το φτιάξουμε τέλειο. Μια τεκμηριωμένη πρόταση. Δοκιμάστε το. --Focal Point 11:04, 29 Αυγούστου 2015 (UTC)
thread_title:  Μετατροπή σε ανακατεύθυνση